නියං තත්ත්වය නිසා අමරවීරගේ කුඹුරත් විනාශ වෙලා

පවතින දැඩි නියං තත්ත්වය හේතුවෙන් කෘෂිකර්ම අමාත්‍ය මහින්ද අමරවීර මහතාට අයත් අඟුණකොළපැලැස්ස ප්‍රදේශයේ පිහිටි කුඹුරු යාය විනාශ වී තිබේ.

සමනල වැවෙන් ජලය නිකුත් කිරීම ප්‍රමාද වීම හේතුවෙන් අක්කර දෙකක ඉඩමට නියමිත වේලාවට ජලය ලබා නොදුන් බව අමාත්‍යවරයා සඳහන් කර ඇත.

විනාශ වූ භෝගය ගිනි නොගන්නා බවත්, ගව ආහාර ලෙස භාවිතා කරන බවත් ඔහු පැහැදිලි කර තිබුණි.

සමනලවැවෙන් කෘෂිකර්මාන්තය සඳහා ජලය නිකුත් කිරීම පසුගිය දා මහත් ආන්දෝලනයකට තුඩු දුන්නේ ආණ්ඩුවේ මැති ඇමැතිවරුන් අතර පවා භේදයක් ඇති කරමිනි. විදුලිය නිෂ්පාදනයට පෙර කෘෂිකර්මාන්තයට ජලය ප්‍රමුඛත්වය දිය යුතු යැයි ඇමැතිවරුන් සහ ශ්‍රී ලංකා පොදුජන පෙරමුණේ (SLPP) මන්ත්‍රීවරුන් පිරිසක් ඉල්ලා සිටින අතර තවත් පිරිසක් දකුණු පළාතට විදුලිය නිෂ්පාදනය සඳහා ජලය ඉතිරි කර දෙන ලෙස ඉල්ලා සිටියහ.

කෙසේ වෙතත්, සති කිහිපයක වාද විවාදවලින් අනතුරුව, දකුණේ කෘෂිකර්ම කටයුතු සඳහා සමනලවැවෙන් ජලය මුදා හැරීමට අමාත්‍ය මණ්ඩලය එකඟ විය.