ව්‍යාජ සහතිකයකින් වසර 12ක් ජාතික භාෂා අධ්‍යාපන DG තනතුර දැරූ පුද්ගලයෙක්

ව්‍යාජ අධ්‍යාපන සහතික ඉදිරිපත් කළ පුද්ගලයෙකු වසර 12 ක කාලයක් ජාතික භාෂා අධ්‍යාපන හා පුහුණු ආයතනයේ ඉහළ තනතුරක් දරා ඇති බව වාර්තා වෙයි.

එම පුද්ගලයා අදාළ ආයතනයේ අධ්‍යක්ෂ ජනරාල්වරයා ලෙස කටයුතු කර ඇති බව කෝප් කමිටුව හමුවේ අනාවරණ විය.

ඔහු අවස්ථා කිහිපයකදී වැඩ තහනමකට ලක්ව ඇති බවත් එම කාලය තුළදී ඔහුට වැටුප් සහ දීමනා ද ගෙවා ඇති බවත් කෝප් කමිටුවේදී හෙළිවිය.

වසර 10කට පසු පළමුවරට ජාතික භාෂා අධ්‍යාපන හා පුහුණු ආයතනය කෝප් කමිටුව හමුවට කැඳවූ අවස්ථාවේදී මෙම කරුණු අනාවරණය වීම විශේෂත්වයකි.